**"Markotabödöge-Lúcs Testvértelepülési találkozó és Idősek napja" című projekt**

2023. október 7. Markotabödöge (Lúcsról 18 fő érkezik)

**Projekt összefoglaló:** A magyarországi Markotabödöge és a szlovákiai Lúcs községek között 2006-ban született meg a testvértelepülési kapcsolatot deklaráló hivatalos együttműködési megállapodás. A partnerek 2023. október 7-én, a hagyományos markotabödögei Idősek napja keretében szeretnének Testvértelepülési találkozót megvalósítani. A határon átívelő rendezvény céljai: a Kárpát-medence magyarok lakta települései közötti kapcsolatok ápolása és együttműködések fejlesztése, a kisalföldi és csallóközi kulturális örökség és helyi hagyományok megőrzése, prioritásként kezelve az idősebb generáció igényeit

**Szakmai program:** Markotabödöge Község Önkormányzata a 2023. október 7. napjára tervezett hagyományos helyi Idősek napja keretében szeretne a szlovákiai Lúcs községgel közösen Testvértelepülési találkozót megvalósítani. A nemzetközi programsorozat céljai és küldetése a Kárpát-medence magyarok lakta települései közötti kapcsolatok ápolása és együttműködések fejlesztése, a kisalföldi és csallóközi kulturális örökség és helyi hagyományok megőrzése. A rendezvénynek, mely az aradi vértanúkról való megemlékezés jegyében a magyar történelemhez kapcsolódó esemény is egyben, a helyi művelődési ház ad otthont, ahol kulturális, népművészeti, hagyományőrző, kézműves, gasztronómiai zenei és egyéb közösségi programok várják a résztvevőket és a testvértelepülések képviselőit, de az érdeklődők megcsodálhatják Markotabödöge helyi nevezetességeit is, a barokk római katolikus templomot, a 18. századi Golgota-szoborcsoportot, a népi építészet szép emlékét, a Tóközi lakóházat, az emlékműveket és a Kálváriát, valamint az ország talán legrégebbi, 1746-ban alkotott és művészettörténeti ritkaságnak számító Piéta szobrát.

|  |  |  |  |  |
| --- | --- | --- | --- | --- |
| **Költségtétel megnevezése a pályázatban** | **Költségek indoklása, részletező magyarázata a pályázatban** | **Igényelt**  **támogatás** | **Költségek leírása az elszámolási útmutatóban** | Elszámolási dokumentáció |
| **Irodaszer, nyomtatvány beszerzése** | A "Markotabödöge-Lúcs Testvértelepülési találkozó és Idősek napja" elnevezésű nemzetközi rendezvény előkészítéséhez és megvalósításához szükséges irodaszer és nyomtatvány (pl. fénymásolópapír, nyomtatópatron, meghívó, boríték, írószer, emléklap, papírdekor, stb.).beszerzése. | 100 000 Ft | Pályázó nevére szóló számla ellenében vásárolt irodaszerek, nyomtatványok; | ● számla  ● pénzügyi teljesítés igazolására pénztárbizonylat/pénztárkönyv vagy bankkivonat  ● 200.000,- Ft felett szerződés vagy megállapodás, vagy visszaigazolt megrendelő |
| **Fogyóeszközök, kellékanyagok, tisztítószerek, egyéb anyagok beszerzése** | A markotabödögei helyi művelődési házban megvalósítandó határon átívelő programsorozat sikeres életre hívásához szükséges egyéb anyagok beszerzése (pl. fogyóeszközök, kellékanyagok, tisztítószerek, étkezéshez szükséges kiegészítők és műanyag kellékek, dekoráció, higiéniai eszközök, papírtörlő, toalettpapír, szalvéta, egyéb alapanyagok, stb.) | 100 000 Ft | Pályázó nevére szóló számla ellenében vásárolt fogyóeszközök, pl. kellékek, tisztítószerek, gyógyszerek stb. tervezhetők; (NEM eszköz beszerzés) | ● számla  ● pénzügyi teljesítés igazolására pénztárbizonylat/pénztárkönyv vagy bankkivonat  ● 200.000,- Ft felett szerződés vagy megállapodás, vagy visszaigazolt megrendelő |
| **Élelmiszerek és élelmiszer alapanyag, éttermi szolgáltatás és étkeztetési szolgáltatás költsége** | A 2023. október 7-én, "Markotabödöge-Lúcs Testvértelepülési találkozó és Idősek napja" programon résztvevő helyi és határon túli (Lúcs) testvértelepülésről érkező vendégek számára biztosított étkezés, éttermi szolgáltatás, valamint a szükséges élelmiszerek és élelmiszer alapanyagok (hús, pékáru, zöldségek, gyümölcsök, fűszerek, üdítő, ásványvíz, sütemény, pogácsa, stb.) beszerzése. | 500 000 Ft | A pályázatban leírt programhoz vásárolt élelmiszerek, élelmiszer alapanyagok, melyek a Pályázó nevére szóló számlával kerülnek elszámolásra, továbbá éttermi szolgáltatás, illetve számla ellenében kifizetésre kerülő étkeztetési szolgáltatás díja, ami nem reprezentáció. | ● számla  ● pénzügyi teljesítés igazolására pénztárbizonylat/pénztárkönyv vagy bankkivonat  ● 200.000,- Ft felett szerződés vagy megállapodás, vagy visszaigazolt megrendelő |
| **Fellépők, művészek, előadók díja, technikai, műszaki és egyéb szolgáltatások költsége.** | A 2023. október 7-én, Markotabödögén megvalósítandó egynapos Testvértelepülési találkozó és Idősek napja fellépőinek, művészeinek, előadóinak, szolgáltatóinak díja, valamint technikai és műszaki szolgáltatások, látványelemek, hangtechnika, fénytechnika, programkoordináció és egyéb szolgáltatások költsége. | 300 000 Ft | Minden megbízási szolgáltatási szerződés ebben a sorban kerül tervezésre, melyek kifizetése számla ellenében történik. Pl.: oktatás tevékenység, egyéb szakértői szolgáltatás. | ● számla  ● pénzügyi teljesítés igazolására pénztárbizonylat/pénztárkönyv vagy bankkivonat  ● 200.000,- Ft felett szerződés vagy megállapodás, vagy visszaigazolt megrendelő |